Ja en interior der excèls palai, Telemac emparèc era lança en ua colomna nauta, en tot botar-la en ua ornada lancèra a on i auie moltes lances deth pacient Ulisses; hec sèir ara divessa en un fautulh, dempús d’esténer en solèr un tapís brodat e de plaçar er escabèl entàs pès; e se hec a vier entada eth ua hargada cagira; en tot botà’c tot a despàrt des pretendents entà qu’ar òste non li desagradèsse era parva, shordat peth revolum d’aqueri barons capinauts, e eth, ath sòn torn, lo podesse interrogar sus eth sòn pair absent.